Publication: Magyar Közlöny
Issue: MK-2001-49 (Year: 2001, Number: 49)
Era: 1990-2004
Section: a 12/2001. (IV. 28.) OM rendelethez
Paragraph Index: 617

1. Az Oktatási Minisztérium az intézményi ösztöndíjrész megyei keretösszegeit az egyes megyékben állandó lakhellyel rendelkező 18—23 éves korosztály létszámának figyelembevételével állapítja meg oly módon, hogy a rendelkezésre álló intézményi ösztöndíjrész teljes összegét a fenti korosztály létszámával arányos módon osztja el a megyék között. A Felsőoktatási Pályázatok Irodája a helyi önkormányzatok által megküldött listák alapján állapítja meg, hogy mely megyék lépték át a megyei keretösszegüket (túlpályázás), illetőleg, hogy a többi megyei keretösszeg maradványa (tehát az az összeg, amely a megyei keretösszegből nem került kiosztásra) elegendő-e a túlpályázással érintett megyék intézményi ösztöndíjának pótlására.

Source: https://magyarkozlony.hu/hivatalos-lapok/3eaf984f6ba00a0b04502801b6248f09148e0146/dokumentumok/ae6eb79b03dcb91e76207958e8f83adebe754b77/letoltes